**Výročná správa Strediska Evanjelickej DIAKONIE, Diakonické centrum Sučany, Partizánska 579/25, 038 52 Sučany**

**za rok 2021**

**V Sučanoch, dňa 15.07.2022**

**Vypracovali: Mgr. Denisa Dučová Podpis:**

 **Mgr. Martina Špániková Podpis:**

**Schválil: Mgr. Denisa Dučová Podpis:**

**1.IDENTIFIKAČNÉ ÚDAJE STREDISKA EVANJELICKEJ DIAKONIE**

* 1. Názov organizácie: Stredisko Evanjelickej DIAKONIE, Diakonické centrum Sučany
	2. Sídlo organizácie: Partizánska 579/25, 038 52 Sučany
	3. Telefón organizácie: 043/4241900
	4. E-mail organizácie: riaditel@sedsucany.sk
	5. Webové sídlo organizácie: www.sedsucany.sk
	6. Zriaďovateľ Strediska Evanjelickej DIAKONIE: Evanjelická Diakonia ECAV na Slovensku
	7. Meno, priezvisko a titul členov Správne rady s uvedením predsedu:

Predseda Správnej rady: Ľudovít Chalupka

Členovia Správnej rady: PhDr. Szilvia Buzalová

Mgr. Monika Kalafutová

Mgr. Tomáš German

MUDr. Iveta Trnovská

* 1. Meno, priezvisko a titul Správcu strediska:

Mgr. Denisa Dučová

* 1. Meno, priezvisko a titul Riaditeľa zariadenia:

Mgr. Denisa Dučová

**2. SOCIÁLNE SLUŽBY**

* 1. Prehľad o poskytovanej sociálnej službe a o inom predmete činnosti alebo podnikania vykonávanom v kalendárnom roku 2021
		1. Počet prijímateľov sociálnej služby spolu a v členení podľa druhu a formy sociálnej služby.
		2. Počet prijímateľov sociálnej služby (pss) podľa veku, mobility a stupňa odkázanosti

|  |  |  |  |  |
| --- | --- | --- | --- | --- |
| ZARIADENIE PRE SENIOROV | k 31.3.2021 | k 30.6.2021 | k 30.9.2021 | k 31.12.2021 |
| Priemerný vek pss | 83 | 82 | 85 | 84 |
| Počet mobilných pss | 6 | 7 | 5 | 9 |
| Počet čiastočne imobilných pss | 7 | 6 | 10 | 10 |
| Počet imobilných pss | 11 | 7 | 9 | 4 |
| Počet pss so stupňom odkázanosti III. | 0 | 0 | 0 | 0 |
| Počet pss so stupňom odkázanosti IV. | 1 | 0 | 0 | 0 |
| Počet pss so stupňom odkázanosti V. | 4 | 6 | 7 | 7 |
| Počet pss so stupňom odkázanosti VI. | 19 | 14 | 17 | 16 |

|  |  |  |  |  |
| --- | --- | --- | --- | --- |
| ŠPECIALIZOVANÉ ZARIADENIE | k 31.3.2021 | k 30.6.2021 | k 30.9.2021 | k 31.12.2021 |
| Priemerný vek pss | 79 | 77 | 78 | 79 |
| Počet mobilných pss | 14 | 13 | 13 | 15 |
| Počet čiastočne imobilných pss | 5 | 4 | 4 | 4 |
| Počet imobilných pss | 3 | 2 | 2 | 1 |
| Počet pss so stupňom odkázanosti III. | 0 | 0 | 0 | 0 |
| Počet pss so stupňom odkázanosti IV. | 0 | 0 | 0 | 0 |
| Počet pss so stupňom odkázanosti V. | 0 | 0 | 0 | 0 |
| Počet pss so stupňom odkázanosti VI. | 22 | 19 | 19 | 20 |

|  |  |  |  |  |
| --- | --- | --- | --- | --- |
| DOMOV SOCIÁLNYCH SLUŽIEB | k 31.3.2021 | k 30.6.2021 | k 30.9.2021 | k 31.12.2021 |
| Priemerný vek pss | 68 | 68 | 68 | 68 |
| Počet mobilných pss | 2 | 2 | 2 | 2 |
| Počet čiastočne imobilných pss | 0 | 0 | 0 | 0 |
| Počet imobilných pss | 1 | 1 | 1 | 0 |
| Počet pss so stupňom odkázanosti III. | 0 | 0 | 0 | 0 |
| Počet pss so stupňom odkázanosti IV. | 0 | 0 | 0 | 0 |
| Počet pss so stupňom odkázanosti V. | 0 | 0 | 0 | 0 |
| Počet pss so stupňom odkázanosti VI. | 3 | 3 | 3 | 2 |

* + 1. Stav zamestnancov k 31.3.2021, 30.6.2021, 30.9.2021 a k 31.12.2021, v členení aj podľa maximálneho počtu prijímateľov sociálnej služby na jedného zamestnanca a minimálneho percentuálneho podielu odborných zamestnancov na celkovom počte zamestnancov.

**Stav zamestnancov k 31.3.2021** **Stav zamestnancov k 30.6.2021**

ŠZ – 13,20 zamestnanca ŠZ – 12,32 zamestnanca

ZPS – 15,00zamestnanca ZPS – 14,00 zamestnanca

DSS – 1,80 zamestnanca DSS – 1,68 zamestnanca

**Stav zamestnancov k 30.9.2021** **Stav zamestnancov k 31.12.2021**

ŠZ – 10,56 zamestnanca ŠZ – 11,00 zamestnanca

ZPS – 12,00 zamestnanca ZPS – 12,50 zamestnanca

DSS – 1,44 zamestnanca DSS – 1,50 zamestnanca

|  |  |  |  |  |  |
| --- | --- | --- | --- | --- | --- |
| Druh zariadenia sociálnej služby | Kapacita  | Maximálny počet pss na jedného zamestnanca podľa zákona | Skutočný maximálny počet pss na jedného zamestnanca k 31.12.2021 | Percentuálny podiel odborných zamestnancov na celkovom počte zamestnancov podľa zákona | Skutočný percentuálny podiel odborných zamestnancov na celkovom počte zamestnancov k 31.12.2021 |
| ŠZ | 22 | 1,30 | 0,55 | 65% | 68% |
| ZPS | 25 | 2,00 | 0,54 | 52% | 68 % |
| DSS | 3 | 2,30 | 0,75 | 60% | 68 % |

* + 1. Popis spôsobu, akým zariadenie poskytuje sociálnu starostlivosť. Realizovanéčinnosti a aktivity v členení:
* práca s prijímateľmi sociálnej služby,
* práca s rodinnými príslušníkmi,
* práca s komunitou,
* misia.

Hoci rok 2021 bol hneď od začiatku poznačený pretrvávajúcou situáciou súvisiacou s ochorením COVID-19 snažili sme sa pri sociálnej práci s klientom využívať prostriedky, ktoré sme mali pre kvalitnejší prístup ku klientom, predovšetkýmprispôsobovaním sa ich potrebám a požiadavkám. Pri nových klientoch sme sa usilovali nepriamo získať ucelenejší obraz ich životnej situácie, v ktorej sa nachádzajú na ich lepšie pochopenie a začlenenie do sociálnych kontaktov v zariadení. Využívajúc metódu pozorovaním a následným zhromažďovaním informácií vzhľadom na potreby a želania klientov sme pracovali s klientmi prevažne individuálnou formou.

Počas obdobia, kedy mali naši klienti obmedzené sociálnej kontakty so svojimi blízkymi sme využívali tablety s mutli-platformovou aplikáciou What´sApp, cez ktorú mohli klienti uskutočňovať videohovory so svojimi blízkymi na diaľku.

Pri práci s klientom sme kládli dôraz a využívali aktivizáciu a prvky terapií prevažne v tomto roku pri individuálnych ako aj skupinových stretnutiach. Pri pohybových cvičeniach sme využívali rôzne pomôcky najmä loptičky, vrecúška a šatky. Precvičovali sme horné a dolné končatiny, krčnú a hrudnú chrbticu. Uvedomujeme si, že práve pohyb pomáha klientom pri zachovaní ich sebestačnosti a nezávislosti od druhej osoby. V priaznivom počasí sme preto s niektorými klientmi praktizovali prechádzky v blízkom okolí zariadenia. V dopoludňajších hodinách pokračovala práca s klientom skupinovou aktivizáciou, ktorá vychádza z naplánovaných mesačných aktivít. Tie sme upravovali podľa aktuálneho stavu a  momentálnej situácie klientov.

Využívali sme nasledovné techniky, aktivity a činnosti:

* prvky hudby (počúvanie a spievanie piesní, relaxácia pri hudbe a aromalampách)
* rôzne výtvarné techniky (vyfarbovanie obrázkov podľa aktuálneho obdobia, ľudových ornamentov, záložiek, pohľadníc, modelovanie a maľovanie výrobkov z papierovej hmoty, otláčanie, využívanie prírodných materiálov – maľovanie dekoračných kamienkov).
* pracovnej činnosti (práca s levanduľou, šitie levanduľových srdiečok, anjelikov, meštekov, drobných vankúšikov, lúskanie orechov, čistenie jabĺčok na sušenie, či kompót, výroba drobných dezertov, pečenie, spracovávanie novinového papiera a práca s vlnou).
* kognitívny tréning/ rehabilitácia, ktorých cieľom je posilnenie krátkodobej a dlhodobej pamäte, stimulácia rôznych oblastí mozgu a zvýšenie sebavedomia účastníkov. Prebieha prevažne písomne - formou pripravených pracovných listov na rôzne témy – ako napr. práca a voľný čas, láska a rodinné vzťahy, šport, ovocie a zelenina, liečivé bylinky, zdravie a výživa, či rozvoj matematiky a tiež slovnej zásoby.
* biblioterapia (počúvanie povestí o turčianskych obciach, slovenských hradoch, počúvanie biblických príbehov z CD).
* reminiscencia - boli to stretnutia zamerané na spomínanie. Vrátili sme sa v čase a oživili svoje spomienky na rodný kraj, dopravné prostriedky, peniaze a tiež tanec. V júli sme mali stretnutie, ktoré bolo venované drobnej maškrte - čokoláde.

Niektoré výsledky našej kreatívnej práce s klientom sú vystavené v spoločných priestoroch celého zariadenia a tiež na chodbe v priestoroch pred kanceláriou paniriaditeľky na 1. poschodí.

KULTÚRNY PROGRAM

Počas mesiaca máj boli srdcia našich seniorov potešené ručne vyrobenou originálnou pohľadnicou s drobným darčekom, pretože sme sa ako zariadenie zapojili do výzvy – **„Máj, lásky čas – Koľko lásky je vo Vašom srdci?“**. Prišlo nám veľa krásnych pohľadníc a tiež drobných žiackych výtvorov, ktoré potešili srdcia seniorov. Ďakujeme všetkým anonymným dobrým ľuďom, ktorí sa do tejto výzvy zapojili.

Priestor na väčšie skupinové akcie v **letnom období** ostal prázdny, nekonalo sa žiadne stretnutie. Hoci opatrenia na stretávanie sa vyznačovali miernejšími pravidlami rozhodli sme

sa tento priestor nechať viac otvorený pre návštevy od blízkych príbuzných našich klientov a nahradiť tak absentujúci sociálny kontakt a zbytočne vo veľkom neohrozovať našich klientov.

Obdobie ticha, ktoré v Stredisku Evanjelickej Diakonie v Sučanoch kvôli ochoreniu Covid-19 vládlo, bolo v 27. októbrový deň prerušené. Zavítali medzi nás dvaja sympatický páni - Ján Očka a Peter Jendrišák a potešili našich klientov pri príležitosti **mesiaca úcty k starším.** Pripravené svižné a dynamické melódie postupne striedali aj pomalšie piesne. Bohatý repertoár mali klienti možnosť oživiť aj svojimi obľúbenými piesňami a požiadať o ich zahratie a spoločné zaspievanie s pozvanými hudobníkmi. Nejedna slza sa zaiskrila v očiach našich klientov a celé vystúpenie ich hlboko dojalo. Boli kultúrnym programom unesení a zároveň veľmi vďační, že mohli byť jeho súčasťou. Klienti a personál si tento deň tiež osladili darovanými koláčmi z Cukrárne Sučany od pána Ľubomíra Kubalu. Sme vďační, že v Sučanoch sa nezabúda ani na staršiu generáciu a nájdu sa vždy spôsoby ako ich potešiť a urobiť o kúsok šťastnejšími.

**Akcie v decembri**

Decembrový mesiac sa hneď od začiatku niesol v znamení darčekov a milých prekvapení.

Dňa 6. decembra sme našich klientov za rána prekvapili ako „Mikulášsky poslíčkovia“ a obdarili ich drobným balíčkom. Niektorí boli veľmi prekvapení, lebo nič podobné nečakali, niektorí sa v spomienkach vrátili do detstva, či obdobia, keď rástli ich deti a vnúčatá. V konečnom dôsledku boli všetci nesmierne vďační aj za túto maličkosť - hlavne za prejavenú pozornosť. V tento deň nás prekvapili aj balíčky od študentov a učiteľov z Gymnázia Viliama Paulínyho-Tótha v Martine, ktorí chceli tiež prispieť k tomu, aby naši klienti mali tento deň veselý. Riadili sa heslom, ktoré bolo napísané na pohľadnici priloženej k balíčkom - „Človek nežije iba z lásky, ktorú prijíma, ale hlavne z tej, ktorú daruje!“.

Ešte pred dňom svätého Mikuláša nás potešili aj žiaci a ich rodičia zo ZŠ Krpeľany a priniesli tiež pár balíčkov pre našich klientov. Za kolektív ich odovzdala pani učiteľka Mgr. Daniela Húšťavová.

**Celoslovenská zbierka „Koľko lásky sa zmestí do krabice od topánok?“**

Sa v decembri roku 2021 dotýkala SED v Sučanoch druhýkrát. Opäť bolo potrebné naplniť krabice niečím teplým, sladkým, slaným, mäkkým, voňavým, niečím na zábavu a zo srdca.

Dňa 13. decembra boli krabice kontaktnou osobou - Karin Delinčákovou, ktorá v zbierke zastrešovala Sučany, doručené do nášho zariadenia. Každá krabička prešla karanténou najskôr u kontaktnej osoby a následne niekoľko dní v cieľovom zariadení pred tým ako sa dostala do rúk konkrétneho obdarovaného. Samotné odovzdávanie krabičiek bolo tiež veľmi milou skúsenosťou a zážitkom nielen pre obdarovaných. Sprevádzané bolo prekvapením, radosťou, vnútornou hĺbkou i slzičkou vďačnosti našich klientov. Ďakujeme preto všetkým dobrým ľuďom, ktorí sa zapojili a prispeli do tejto zbierky – aj vďaka nim mohli naši klienti cítiť symboliku daru ukrytú vo vianočných sviatkoch.

**Vianočný zázrak**

Bol názov projektu, ktorý spájal vianočné priania osamelých seniorov a ľudí, ktorí majú záujem im tieto priania splniť a vrátiť do ich životov kúsok Vianoc. Zapojili sme sa so siedmimi klientmi nášho zariadenia a mohli sme byť pritom, keď ich vianočné priania boli splnené a zhmotnené do konkrétnych a veľmi praktických darčekov. Všetkým prispievateľom, ktorí obdarili našich klientov ďakujeme.

**Časopis študentov Bilingválneho gymnázia Milana Hodžu v Sučanoch**

Pred Vianocami sme rozbehli aj spoluprácu a podporili iniciatívu štyroch študentov Bilingválneho gymnázia pre vznik časopisu „GBASÁCI PÍŠU...“ Časopis obsahuje najskôr predstavenie pisateľov, zaujímavé články, básne, umelecké fotky Sučian ako aj zábavnú časť – v ktorej nechýba tajnička, osemsmerovka, sudoku a tiež obrázky na spájanie, či vyfarbovanie. Klienti sa tejto iniciatíve mladých študentov veľmi potešili a veríme, že táto spolupráca bude pokračovať i ďalej.

**DUCHOVNÝ PROGRAM**

Služby Božie, biblické hodiny a sväté omše sa konali v roku 2021 iba počas štyroch mesiacov roka, no napriek tomu boli veľkou duchovnou podporou pre našich klientov.

Počas zákazu návštev boli duchovné potreby uspokojované prostredníctvom zamyslení a distribúciou kázní, či sledovaním bohoslužobných podujatí na internetovej databáze videí – youtube.

V popoludňajších hodinách prebiehala individuálna práca prispôsobená podmienkam, ktoré jednotlivým klientom najviac vyhovujú. V rámci individuálnej práce s klientom sa vo veľkej miere využíval rozhovor. Ani tentoraz pri voľných rozhovoroch nechýbala dobrá nálada, ktorá pramenila z vtipu a humoru, či spomienkových zážitkov klientov. Súčasťou individuálneho prístupu sú metódy validácie podľa NaomiFeil. Jej jednoduché techniky ako empatické počúvanie, spomínanie na minulosť, dotyk, hudba a pod. pomáhajú udržať ducha starnúceho človeka, vytvoriť znovu pocit dôstojnosti a akceptovať ich hľadisko reality. Uznanie jedinečnosti každej osobnosti a prístup bez predsudkov a stereotypov sú zas potrebné pri vypracovávaní, realizácii a vyhodnocovaní „individuálnych plánov“, v ktorých sme aj v roku 2021 pokračovali. Všetky skupinové aj individuálne stretnutia sú po ich skončení spracovávané a zdokumentované.

Súčasťou práce s klientom boli i pravidelné nákupy, ktoré sa pre klientov realizujeme podľa ich potreby. Nakupoval sa im tovar podľa aktuálnych požiadaviek, väčšinou potraviny ako sladkosti, nápoje alebo drogéria.

**3. EKONOMICKÉ UKAZOVATELE**

* 1. Ročná účtovná závierka je priložená k tejto správe a zhodnotenie základných údajov v nej obsiahnutých sa nachádza v poznámkach.
	2. Prehľad príjmov a výdavkov.
	3. Prehľad príjmov v členení podľa zdrojov.

**Príjmy: 879.678,42 EUR**

Príspevky od VÚC: 147.860,70 EUR

Projekt SPP: 800,00 EUR

MPSVaR: 386.618,44 EUR

Poplatky za sociálnu službu: 294.017,19 EUR

2% z daní: 2.505,34 EUR

Nájomné: 18.767,40 EUR

Energie od nájomníkov: 6.324,70 EUR

Dary od FO a PO: 4.000,00 EUR

Odpis darovanej budovy: 17.832,95 EUR

Iné ostatné výnosy: 921,68 EUR

**Náklady spolu: 917.643,42 EUR**

z toho najvyššie:

- materiál 140.134,80 EUR

- spotreba energie 40.334,14 EUR

- opravy 165.240,51 EUR

- cestovné 0,00 EUR

- služby 39.129,02 EUR

- mzdové náklady 365.504,22 EUR

- odvody 123.827,76 EUR

- ostatné soc. poistenie (DDP) 843,28 EUR

- ostatné soc. náklady 11.315,03 EUR

- odpisy 23.134,80 EUR

- finančné náklady 1.667,09 EUR

- dane a poplatky 2.128,67 EUR

- náklady na reprezentáciu 179,97 EUR

3.5 Stav a pohyb majetku a záväzkov.

Organizácia vlastní budovu v hodnote 780.402,20 EUR, oprávky 403.966,53 EUR,

zostatková cena 376.435,67 EUR.V majetku sa nachádza zakúpený automobil Škoda Fabia v obstarávacej cene 12.018,00 EUR (akontácia 40%, výška 4.780,00 EUR), úver vo výške 9.613,44 EUR (istina 7.170,00 EUR, úrok 222,24 EUR, postenie 2.221,20 EUR), automobil Volkswagen Turan v nadobúdacej hodnote 7.100,00 EUR (odpísaný).

3.6 Ekonomicky oprávnené náklady na jedného prijímateľa sociálnej služby podľa druhu poskytovateľa sociálnej služby na kalendárny rok. EON za jednotlivé zariadenia:

– ŠZ – 1.634,80 EUR

– DSS – 1.362,34 EUR

– ZPS – 1.543,98 EUR.

3.7 Priemerná výška mesačnej úhrady je 510,35EUR.

3.8 Účty a ich stav k 31.03.2021, 30.06.2021, 30.09.2021 a k 31.12.2021, ktoré organizácia vedie. Komentár k skutočnému čerpaniu účtov vedených v banke.

 Organizácia má zriadené 2 účty. Na účet číslo 2629026530/1100 nám MPSVaR uhrádzalo finančné prostriedky, ktoré sa zmluvne zaviazalo poskytnúť. Z tohto účtu sme uhrádzali okrem miezd, všetky faktúry, dane a ostatné náklady, ktoré súviseli s prevádzkou zariadenia. VÚC ŽSK nám poskytol finančné prostriedky na účet číslo 2622027469/1100, ktorý sme zriadili na základe ich požiadavky. Z tohto účtu sme previedli financie na hlavný účet a následne z neho hradili prevádzkové náklady.

|  |  |  |  |  |
| --- | --- | --- | --- | --- |
| Účet | stav k 31.03.2021 | stav k 30.06.2021 | stav k 30.09.2021 | stav k 31.12.2021 |
| 2629026530 | 145.992,61EUR | 171.170,80EUR | 191.312,16EUR | 192.223,02EUR |
| 2622027469  | 20.803,15EUR | 22.217,31EUR | 19.913,47EUR | 0,00EUR |

3.9 Rozpočet na príslušný rozpočtový rok a jeho skutočné čerpanie podľa rozpočtových položiek. Podrobný komentár k skutočnému čerpaniu finančných prostriedkov.

**Rozpočet na rok 2021**

Stredisko Evanjelickej DIAKONIE, Diakonické centrum Sučany

|  |  |
| --- | --- |
| **Výnosy spolu:** | **817.000,00 €** |
| Štátny príspevok | 357.000,00 € |
| VÚC | 140.000,00 € |
| Klienti | 290.000,00 € |
| Dary | 2.000,00 € |
| Ostatné výnosy (energie z prenájmu) | 10.000,00 € |
| Nájom | 16.000,00 € |
| 2 % z daní | 2.000,00 € |

|  |  |
| --- | --- |
| **Náklady spolu:** | **817.000,00 €** |
| Mzdy | 370.000,00 € |
| Odvody | 130.000,00 € |
| Náklady na energie | 40.000,00 € |
| Opravy a udržiavanie | 30.000,00 € |
| Strava klienti | 107.000,00 € |
| Poistky budov, auta a za škodu spôsobenú zamestnancami | 4.000,00 € |
| Ostatné prevádzkové náklady (telefóny, čistiace prostriedky, odpad) | 20.000,00 € |
| Finančné náklady (úver, poplatky banky) | 13.000,00 € |
| Odpisy | 35.000,00 € |
| Zákonné sociálne náklady | 30.000,00 € |
| Materiál | 25.000,00 € |
| PHM | 3.000,00 € |
| Náklady na vzdelávanie | 1.500,00 € |
| Rezerva (audit, dovolenky a odvody z nich)  | 7.000,00 € |
| Reprezentačné | 1.400,00 € |
| Cestovné | 100,00 € |
| **Rozdiel medzi výnosmi a nákladmi** | **0,00 €** |

Mzdy boli oproti plánu nižšie o 4.495,78 EUR. Náklady na energie boli vyššie o 334,14 EUR. Zákonné povinné poistenie bolo plánované vo výške 130.000,00 EUR a skutočnosť je 123.827,76 EUR. Opravy a udržiavanie boli v porovnaní s rozpočtom vyššie o 135.240,51 EUR, z dôvodu nutnosti opravy havarijného stavu podláh, toaliet a prístupovej rampy vstupnej haly budovy zariadenia. Na tieto opravy bola vytvorená rezerva vo výške 117.000,00 EUR, ktorá bude rozpustená v roku 2022. Náklady na stravu klientov boli nižšie o 28.191,47 EUR z dôvodu zvýšenej hospitalizácie klientov a sťaženou možnosťou prijímania nových klientov do zariadenia. Skutočné náklady na poistenie boli 1.748,31 EUR, čo bolo nižšie o 2.251,69 EUR. Spotreba materiálu a ostatných prevádzkových nákladov v sume 61.594,64 EUR sú vyššie o 16.594,64 EUR oproti rozpočtu. Spôsobené je to nákupom drobného majetku hlavne interiérového vybavenia a vyššou spotrebou hygienických a dezinfekčných prostriedkov. Finančné náklady boli nižšie o 7.224,52 EUR. Náklady na správu účtov boli vo výške 768,96 EUR. Odpisy boli nižšie oproti plánu o 11.865,20 EUR. Zákonné sociálne náklady boli vo výške 12.158,32 EUR. Náklady na PHM sme čerpali vo výške 599,62 EUR, čo je o 2.400,38 EUR menej oproti rozpočtu. Rezerva bola tvorená podľa zákona o účtovníctve a bola vo výške 17.168,31 EUR, čo predstavuje nevyčerpané dovolenky a  odvody z nich v priebehu roka. Reprezentačné bolo plánované vo výške 1.400,00 EUR a skutočné čerpanie je 179,97 EUR. Cestovné nebolo čerpané.

3.10 Stav záväzkov a pohľadávok k 31.03.2021, 30.06.2021, 30.09.2021 a k 31.12.2021.

Záväzky tvorili záväzky voči zamestnancom, sociálnej a zdravotným poisťovniam,

dodávateľom, finančnej správe a Evanjelickej Diakonii Bratislava.

Stav k 31.03.2021 58.450,04 EUR

 30.06.2021 62.439,00 EUR

 30.09.2021 69.299,81 EUR

 31.12.2021 73.631,02 EUR

Pohľadávky tvorili pohľadávky voči prijímateľom sociálnej služby a nájomníkom.

Stav k  31.03.2021 98.148,27 EUR

 30.06.2021 19.448,39 EUR

 30.09.2021 88.460,84 EUR

 31.12.2021 12.409,21 EUR